b'\n_START_ARTICLE_\nBektasji\n_START_PARAGRAPH_\nBektasji-ordenen (tyrkisk: Bekta\xc5\x9fi Tarikat\xc4\xb1) er en sufistisk-alevittisk religi\xc3\xb8s orden (tariqa) grunnlagt i det 13. \xc3\xa5rhundre av Haji Bektasj Veli. Den er i dag utbredt i Anatolia og Balkan-omr\xc3\xa5det._NEWLINE_Bektasji-ordenen var utbredt i Det ottomanske riket, og var n\xc3\xa6rt knyttet opp til janitsjarene. Da janitsjar-korpset ble lagt ned av Mahmud II i 1826, ble Bektasji-ordenen samtidig forbudt. Avgj\xc3\xb8relsen ble st\xc3\xb8ttet b\xc3\xa5de av sunni-eliten og ledere av mer ortodokse sufi-ordener. I tanzimat-perioden ble det lettet p\xc3\xa5 forbudet, men etter dannelsen av den tyrkiske republikken, beordret Kemal Atat\xc3\xbcrk stenging av alle sufi-ordener i 1925. Lederskapet i Bektasji-ordenen flyttet da til Tirana i Albania.'